English: I want to turn my attention immediately to bus travel. In thanking the Conservatives for bringing this debate, I want to particularly thank bus drivers first for their efforts in keeping transport going, especially for key workers, through this crisis, the pandemic that we've had. It's actually the bus drivers that have been the key workers all the way through this crisis, and they put themselves at risk in doing so, and they continue to do so. So, I'd certainly agree with the comments that have been made already on ensuring their safety. This is something I've already been engaging with bus companies and the unions on, and I'll continue to do so. I look forward to hearing from the Minister on how they will ensure bus driver safety going forward, recognising the increased risk to drivers, recognising that with any changes to social distancing, to more passengers now seeking to travel, as well, as people return to work - how Welsh Government will engage with bus operators and with the unions on this very critical matter. And Minister, as a regular public transport user myself, I would add my voice to those, including colleagues in the unions, who think that face covering should just be mandated on public transport, purely as a precautionary approach. I'm sure the argument will go that we haven't seen the definitive evidence that they play a certain role, but as a precautionary approach - what Lynne has already laid out on the higher risk that goes on public transport in a close, contained space such as a bus, but also the higher risk that we know that bus drivers are already exposed to, let alone their passengers. It just passes that commonsense test that unions and passenger bodies are saying would make it absolutely logical. So, rather than wait for the nth degree of evidence to say, 'Let this go ahead', let's just do it, because, actually, passengers, drivers, everybody else just thinks it makes sense. I would say it would make sense as somebody who regularly travels on buses and trains. I will wear one come what may, so I want other people to do so as well, because I want to protect other people, not myself. So, let's just go ahead and do it. But can I say in terms of the funding - ? My engagement over this crisis period with people like First Cymru, Bridgend County Borough Council and RCT has been outstanding. We've literally sat down in video meetings and because of the hardship funding that's been put in place, we have talked about the routes that are priorities for people to get to work at the right time they needed to, into their hospitals, into their care homes, to those places where key workers were going. It's the first time I've ever sat down in that situation, and it was because the funding was designed to allow that to happen - for local authorities and, occasionally, people like myself to sit down in partnership and to say, 'Where is the data saying that we should be laying these buses on, what times of the day should we be laying them on?' - and we've got on with it. So, I welcome that; that's allowed us to bring - . Even in the teeth of the crisis, we brought eight or nine services back on route within days, and it's a credit to First Cymru sitting down with us, credit to those drivers who were willing to put them on. And as we go forward with the new bus emergency scheme, I'm glad that that approach is there, moving progressively away from this deregulated system where we throw money at the wall and wonder what's happening, and we actually say, 'Let's plan a way forward on this'. Minister, I know you're convinced of this; this has to be the way forward in the longer term for the bus sector as well, using the skills, keeping the jobs, building on the jobs; building back up, I have to say, not just the number of people who travel but way beyond. That's what our aspiration should continue to be, so that it's not a failure in life, as somebody once famously said, if you're over a certain age that you travel on a bus - it's a success, because they're clean, they're affordable, they're user friendly, we have synchronised tickets, it links up with the rail travel, and so on. That has always been your aim, Minister, and we need to get back to that and keep our eyes on the prize going forward. So, this is really, really difficult in how we do this when people at the moment are worried, but the more that we can actually support bus operators, get the routes going at the times that people want them to be, and say to people, 'We will make it safe for you' - . And that, Minister, I have to say, is where the simple decision over mandating the use of face masks would really help. Let's just do it and make people feel that they can make their contribution in making it safer on public transport, so we get more people back on right now. Thank you very much.
Welsh: Rwyf am droi fy sylw ar unwaith at drafnidiaeth bws. Wrth ddiolch i'r Ceidwadwyr am gyflwyno'r ddadl hon, hoffwn yn arbennig ddiolch i yrwyr bws yn gyntaf am eu hymdrechion i gadw trafnidiaeth i fynd, yn enwedig ar gyfer gweithwyr allweddol, drwy gydol yr argyfwng hwn, y pandemig a gawsom. Mewn gwirionedd, y gyrwyr bws sydd wedi bod yn weithwyr allweddol drwy gydol yr argyfwng hwn, ac maent wedi peryglu eu hunain wrth wneud hynny, ac yn parhau i wneud hynny. Felly, byddwn yn sicr yn cytuno â'r sylwadau sydd wedi'u gwneud eisoes ynglŷn â sicrhau eu diogelwch. Mae hyn yn rhywbeth rwyf eisoes wedi bod yn ymwneud â chwmnïau bysiau a'r undebau yn ei gylch, a byddaf yn parhau i wneud hynny. Edrychaf ymlaen at glywed gan y Gweinidog sut y byddant yn sicrhau diogelwch gyrwyr bysiau yn y dyfodol, gan gydnabod y risg uwch i yrwyr, a chydnabod y risg gynyddol, gydag unrhyw newidiadau i'r mesurau cadw pellter cymdeithasol, i fwy o deithwyr sydd eisiau teithio erbyn hyn, yn ogystal, wrth i bobl ddychwelyd i'r gwaith - sut y bydd Llywodraeth Cymru yn ymgysylltu â gweithredwyr bysiau a'r undebau ar y mater hollbwysig hwn. Hefyd, Weinidog, fel defnyddiwr trafnidiaeth gyhoeddus rheolaidd fy hun, byddwn yn ychwanegu fy llais at y rheini, gan gynnwys fy nghymheiriaid yn yr undebau, sy'n credu y dylai gorchuddion wyneb fod yn orfodol ar drafnidiaeth gyhoeddus, a hynny'n syml fel mesur rhagofalus. Rwy'n siŵr mai'r ddadl fyddai nad ydym wedi gweld y dystiolaeth ddiffiniol eu bod yn chwarae rôl benodol, ond fel mesur rhagofalus - yr hyn y mae Lynne eisoes wedi'i nodi ar y risg uwch o fynd ar drafnidiaeth gyhoeddus mewn gofod agos, cyfyng fel bws, ond hefyd y risg uwch y gwyddom fod gyrwyr bysiau eisoes yn agored iddi, heb sôn am eu teithwyr. Mae'n pasio'r prawf synnwyr cyffredin hwnnw y mae undebau a chyrff teithwyr yn dweud y byddai'n ei wneud yn gwbl resymegol. Felly, yn hytrach nag aros am yr holl dystiolaeth i ddweud yn hytrach, 'Gadewch i hyn ddigwydd', gadewch inni ei wneud, oherwydd, mewn gwirionedd, mae teithwyr, gyrwyr, pawb arall yn credu ei fod yn gwneud synnwyr. Byddwn yn dweud y byddai'n gwneud synnwyr fel rhywun sy'n teithio ar fysiau a threnau yn rheolaidd. Byddaf yn gwisgo un beth bynnag, felly rwyf am i bobl eraill wneud hynny hefyd, oherwydd fy mod am ddiogelu pobl eraill, nid fi fy hun. Felly, gadewch i ni fwrw ymlaen i'w wneud. Ond a gaf fi ddweud o ran y cyllid - ? Mae fy ymgysylltiad dros y cyfnod argyfyngus hwn â phobl fel First Cymru, Cyngor Bwrdeistref Sirol Pen-y-bont ar Ogwr a Rhondda Cynon Taf wedi bod yn rhagorol. Rydym yn llythrennol wedi eistedd mewn cyfarfodydd fideo ac oherwydd y cyllid caledi a roddwyd ar waith, rydym wedi siarad am y llwybrau sy'n flaenoriaeth er mwyn i bobl gyrraedd y gwaith ar yr adeg y mae angen iddynt wneud hynny, i'w hysbytai, i'w cartrefi gofal, i'r mannau hynny lle roedd gweithwyr allweddol yn mynd. Dyma'r tro cyntaf erioed i mi eistedd mewn sefyllfa o'r fath, ac roedd hynny oherwydd bod y cyllid wedi'i gynllunio i ganiatáu i hynny ddigwydd - i awdurdodau lleol a weithiau, i bobl fel fi eistedd mewn partneriaeth a dweud, 'Ble mae'r data sy'n dweud y dylem fod yn darparu'r bysiau hyn, ar ba adegau o'r dydd y dylem fod yn eu darparu?' - ac rydym wedi bwrw ymlaen â hynny. Felly, rwy'n croesawu hynny; mae hynny wedi caniatáu inni ddod â - . Hyd yn oed yn nannedd yr argyfwng, daethom ag wyth neu naw o wasanaethau yn ôl yn weithredol o fewn dyddiau, ac mae'n glod i First Cymru a oedd yn eistedd gyda ni, yn glod i'r gyrwyr hynny a oedd yn barod i'w gweithredu. Ac wrth i ni symud ymlaen gyda'r cynllun argyfwng newydd ar gyfer bysiau, rwy'n falch fod yr ymagwedd honno yno, gan symud yn raddol oddi wrth y system ddadreoleiddiedig hon lle rydym yn taflu arian at y wal ac yn meddwl tybed beth sy'n digwydd, a'n bod yn dweud mewn gwirionedd, 'Gadewch inni gynllunio ffordd ymlaen ar hyn'. Weinidog, gwn eich bod wedi eich argyhoeddi ynglŷn â hyn; rhaid i hon fod yn ffordd ymlaen yn y tymor hwy i'r sector bysiau hefyd, gan ddefnyddio'r sgiliau, cadw'r swyddi, adeiladu ar y swyddi; adeiladu'n ôl, mae'n rhaid i mi ddweud, nid yn unig y nifer o bobl sy'n teithio ond ymhell y tu hwnt i hynny. Dyna beth ddylai ein dyhead barhau i fod, fel nad yw'n fethiant mewn bywyd, fel y dywedodd rhywun unwaith, os ydych dros oed penodol eich bod yn teithio ar fws - mae'n llwyddiant, oherwydd maent yn lân, maent yn fforddiadwy, maent yn hawdd eu defnyddio, mae gennym docynnau sy'n cydgysylltu, mae'n cysylltu â threnau ac yn y blaen. Dyna fu eich nod erioed, Weinidog, ac mae angen inni ddychwelyd at hynny a pheidio â cholli golwg ar y nod wrth fynd yn ein blaenau. Felly, mae hyn yn anodd iawn o ran sut y gwnawn hyn pan fo pobl yn poeni ar hyn o bryd, ond po fwyaf o gefnogaeth y gallwn ei rhoi i weithredwyr bysiau, a sicrhau bod y gwasanaethau'n mynd ar yr adegau y mae pobl am iddynt fynd, a dweud wrth bobl, 'Fe'i gwnawn yn ddiogel i chi' - . A hynny, Weinidog, mae'n rhaid i mi ddweud, yw lle byddai'r penderfyniad syml ynglŷn â gwneud y defnydd o fasgiau wyneb yn orfodol yn help mawr. Gadewch inni wneud hynny a gwneud i bobl deimlo y gallant gyfrannu at ei gwneud yn fwy diogel ar drafnidiaeth gyhoeddus, fel ein bod yn cael mwy o bobl yn ôl arnynt yn awr. Diolch yn fawr iawn.